Må ikke forveksles med Fylingdales.

Panorama over Fyllingsdalen
**Fyllingsdalen** er en bydel i Bergen. Den har 30 204 innbyggere 1. januar 2021. Arealet er 17,94 km² landareal og 1,29 km² ferskvann. 

Navnet har den fått etter gården Fyllingen. Muligens er navnet hentet fra norrønt *fela* som betyr «gjemme» eller «skjule», eller *Fylingr* kan ha vært et norrønt navn på Storavatnet.

Bydelen dekkes av lokalavisen *Sydvesten*, og er omgitt av bydelene Årstad og Fana i øst, Ytrebygda i sør og Laksevåg i nord og vest.

Eldste historie
---------------

Fra den eldste tiden stammer Sælen gård som ble ryddet på 400-tallet (folkevandringstiden). Den har lindetrær fra rundt 1690 på gårdstunet og et våningshus fra rundt 1866, bygget av tømmer fra Sælenskogen rundt 1790 som først ble brukt til et lyststed på Sælehaugen. Våningshuset har tilhørt kirkestatsråd Ivar Bergesen Sælen og ble av ham ombygd i sveitserstil. Gårdens nordre stue tjente som skolestue frem til gamle Sælen skole stod ferdig i 1892. Sælen gård står fremdeles som konsesjonspliktig landbrukseiendom. Det arbeides for å sikre gården som kulturminne etter at den ble lagt ut for salg for 6,3 millioner kroner.

Drabantbyen
-----------

Opprinnelig tilhørte hele området Fana kommune, men da Bergen kommune var opprådd for byggeland, fikk den kjøpe mesteparten (12,5 km²) av Fyllingsdalen i 1955. Bergen betalte Fana kommune 1,5 millioner kroner i kompensasjon for avståelsen, som ble vedtatt ved kongelig resolusjon av 12. august 1955. Det bodde da 1 590 mennesker der. Bønes ble innlemmet i Bergen sammen med resten av gamle Fana kommune i 1972, og ble en del av Fyllingsdalen bydel så sent som i 2000.

Fyllingsdalen ligger vest for Løvstakken. En viktig forutsetning for utbyggingen var Puddefjordsbroen som åpnet i 1956, og Løvstakktunnelen som sto ferdig i 1968. Befolkningsveksten var tydelig da linje 12 og 13 til Ortustranden og Bjørge langt over fordoblet trafikken i 1969. Første reguleringsvedtak for Fyllingsdalen var på plass i januar 1959. Det var da planlagt en «mellomting mellom forstad og drabantby med 30 000 innbyggere». Det skulle bygges en 22 meter bred, fasadefri hovedvei uten et eneste plankryss «fra Bjørgeveien ved eidet mellom Sælevann og Gjeddevann til det punkt den skal forsvinne i fjellet for å munne ut på Damsgård, ikke langt fra Puddefjordsbroen».

Da byggearbeidene kom i gang på Smiberget i 1964, var dette Bergens desidert største byggeplass. Smiberget borettslag består av 567 leiligheter for omkring 2.000 mennesker.

Fyllingsdalen er bygget som en drabantby etter internasjonale forbilder. En drabantby skal være selvforsynt og ha offentlige servicetilbud, rekreasjonsmuligheter og arbeidsplasser, men også lettvint og rask tilkomst til bysentrum. Viktig i denne sammenhengen var byggingen av bydelsenteret Oasen bydelssenter, som ble oppført i 1971. Den første tiden inneholdt det foruten forskjellige butikker og kjøpesenter også funksjoner som politi, lege, helsestasjon, apotek, postkontor etc. Noen av disse institusjonene har siden fått egne bygg. Det ble også bygget en kirke, Fyllingsdalen kirke fra 1976, og senere Sælen kirke fra 2001. Også Bønes kirke tilhører Fyllingsdalen bydel. Denne ble reist etter en stor innsats av lokalbefolkningen som også samlet inn midler til den. Mange av hovedveiene i Fyllingsdalen er oppkalt etter fremstående, svenske personligheter fra tiden rundt andre verdenskrig: Folke Bernadotte, Ture Nerman, Torgny Segerstedt, Karl Hjalmar Branting og Dag Hammarskjöld.

Bydelen har flere barneskoler, ungdomsskoler samt videregående skole og sykehjem. En viktig kulturinstitusjon er Fyllingsdalen nye teater. Fyllingen idrettslag har hatt lag i norsk eliteserie i idretter som fotball, volleyball og håndball. Frøya Ambassadors, som tidligere spilte i eliteserien i basketball, spilte sine hjemmekamper i Fyllingsdalen, selv om laget egentlig kommer fra Laksevåg bydel. Bydelens fotballag er FK Fyllingsdalen, som ble dannet ved at Løv-Ham og Fyllingen slo seg sammen fra 1. januar 2012. Klubbens herrelag spiller i 2. divisjon. Fyllingen Håndball og Fyllingsdalen Futsal er andre idrettslag i bydelen. Tur- og rekreasjonsområder som Løvstakken, Kanadaskogen og Nordnæsdalen er lett tilgjengelige fra Fyllingsdalen.

De norske finansinstitusjonene Vital Forsikring, Tryg, Nordea Liv, Nordea Link, Frende Forsikring og Sbanken har sine hovedkontorer i Fyllingsdalen.

Skoler
------

### Kommunale grunnskoler

* Bønes skole, barneskole
* Fjellsdalen skole, barneskole
* Lynghaug skole, ungdomsskole
* Lyshovden skole, barneskole
* Løvås skole, barneskole
* Ortun skole, ungdomsskole
* Seljedalen skole, barneskole
* Sælen oppveksttun, barneskole
* Varden skole, barneskole
* Roy Rocco akademiet i Dalen, Ungdomsskole

### Private grunnskoler

* Bergen kristne grunnskole, barne- og ungdomsskole
* Montessoriskolen i Bergen, barne- og ungdomsskole

### Fylkeskommunale videregående skoler

* Fyllingsdalen videregående skole tilbyr helse- og oppvekstfag, musikk, dans og drama (dramalinje), innledende teknikk og industriell produksjon (bilservice), studiespesialisering og påbygning til generell studiekompetanse

### Høgskoler

* Høgskolen Betanien

Grunnkretser
------------

Bydelen Fyllingsdalen består av 33 grunnkretser som omfatter delområdene Fyllingsdalen og Bønes samt en grunnkrets i delområde Ytrebygda.

| Nummer | Grunnkrets | Folketall 1.1.2015 | Landareal km² | Ferskvann km² | Delområde | Levekårsone |
| --- | --- | --- | --- | --- | --- | --- |
| 12011601 | Knappen | 657 | 0,83 | 0,06 | Ytrebygda | Kyrkjetangen |
| 12011702 | Kråkenes | 2 741 | 2,44 | 0 | Bønes | Kyrkjetangen |
| 12011705 | Kyrkjetangen | 205 | 0,43 | 0 | Bønes | Kyrkjetangen |
| 12011703 | Bønesskogen | 2 433 | 0,90 | 0 | Bønes | Bønesskogen |
| 12011704 | Bønes | 1 403 | 0,49 | 0 | Bønes | Bønesskogen |
| 12011706 | Straume | 2 813 | 1,06 | 0,30 | Bønes | Bønesskogen |
| 12011801 | Øvre Fyllingen | 555 | 1,68 | 0 | Fyllingsdalen | Øvre Fyllingen |
| 12011802 | Lauvstakken | 233 | 0,66 | 0,12 | Fyllingsdalen | Øvre Fyllingen |
| 12011803 | Storavatnet | 503 | 0,31 | 0,05 | Fyllingsdalen | Øvre Fyllingen |
| 12011813 | Rosenlund | 1 237 | 1,09 | 0 | Fyllingsdalen | Øvre Fyllingen |
| 12011804 | Sikthaugen | 931 | 0,17 | 0 | Fyllingsdalen | Nordre Fyllingen |
| 12011805 | Storhammeren | 881 | 0,26 | 0 | Fyllingsdalen | Nordre Fyllingen |
| 12011806 | Kanadaskogen | 855 | 1,64 | 0,05 | Fyllingsdalen | Nordre Fyllingen |
| 12011807 | Langaheia | 364 | 0,34 | 0 | Fyllingsdalen | Nordre Fyllingen |
| 12011808 | Spelhaugen | 483 | 0,40 | 0,01 | Fyllingsdalen | Nordre Fyllingen |
| 12011809 | Lauvås | 926 | 0,26 | 0 | Fyllingsdalen | Nordre Fyllingen |
| 12011810 | Nebbestølen | 544 | 0,23 | 0 | Fyllingsdalen | Nordre Fyllingen |
| 12011811 | Lynghaug | 517 | 0,11 | 0,01 | Fyllingsdalen | Nordre Fyllingen |
| 12011812 | Helgeplasset | 461 | 0,12 | 0 | Fyllingsdalen | Nordre Fyllingen |
| 12011814 | Lyshovden | 470 | 0,27 | 0 | Fyllingsdalen | Nordre Fyllingen |
| 12011815 | Oasen | 945 | 0,19 | 0 | Fyllingsdalen | Nordre Fyllingen |
| 12011827 | Lillehatten | 428 | 0,17 | 0 | Fyllingsdalen | Nordre Fyllingen |
| 12011816 | Sælemyr | 703 | 0,23 | 0,01 | Fyllingsdalen | Søndre Fyllingen |
| 12011817 | Ortuflaten | 1 663 | 0,27 | 0,02 | Fyllingsdalen | Søndre Fyllingen |
| 12011818 | Smiberget | 361 | 0,08 | 0,02 | Fyllingsdalen | Søndre Fyllingen |
| 12011819 | Myrholtet | 813 | 0,36 | 0 | Fyllingsdalen | Søndre Fyllingen |
| 12011820 | Allestadhaugen | 655 | 0,58 | 0,09 | Fyllingsdalen | Søndre Fyllingen |
| 12011821 | Hesjaholten | 305 | 0,17 | 0,06 | Fyllingsdalen | Søndre Fyllingen |
| 12011822 | Bjørge | 1 540 | 1,07 | 0,18 | Fyllingsdalen | Søndre Fyllingen |
| 12011823 | Sandeidet | 871 | 0,41 | 0,18 | Fyllingsdalen | Søndre Fyllingen |
| 12011824 | Varden | 433 | 0,16 | 0,02 | Fyllingsdalen | Søndre Fyllingen |
| 12011825 | Sælen | 454 | 0,37 | 0,10 | Fyllingsdalen | Søndre Fyllingen |
| 12011826 | Ortugrenden | 884 | 0,19 | 0,01 | Fyllingsdalen | Søndre Fyllingen |
|  | **Fyllingsdalen bydel** | **29 267** | **17,94** | **1,29** |  |  |
|

Demografi og levekår
--------------------

Bydelen Fyllingsdalen er inndelt i fem levekårsoner, som inkluderer en grunnkrets i bydelen Ytrebygda. For detaljer om hvilke grunnkretser som inngår i hver levekårsone, se tabell i avsnittet Grunnkretser.

Tabellen viser samlet levekårsindeks for hver levekårsone i Fyllingsdalen bydel i 2011, folketall i 2011 og 2015 og prosentvis befolkningsendring, prosentvis aldersfordeling og andel ikke-vestlige innvandrere i hver sone. Lav verdi på levekårsindeksen indikerer gode levekår. Indeksen baseres på følgende 11 indikatorer: 1. Sosialhjelp til unge 2. Barnevernstilfeller 3. Utdanningsnivå 4. Bruttoinntekt 5. Barnefattigdom 6. Barneflytting ut av området 7. Kommunale boliger 8. Kriminalitet 9. Uførepensjon 10. Sykefravær og 11. Dødelighet.

| Levekårsone | Levekårindeks1 | Folketall 2011 | Folketall 20152 | +/- | 0-5 år | 6-15 år | 16-19 år | 20-44 år | 45-66 år | 67+ år | Innvandrerandel |
| --- | --- | --- | --- | --- | --- | --- | --- | --- | --- | --- | --- |
| Kyrkjetangen | 2,9 | 5 142 | 5 283 | 2,7 | 7,6 | 16,4 | 7,2 | 30,8 | 27,0 | 10,9 | 3,3 |
| Bønesskogen | 2,9 | 6 594 | 6 649 | 0,8 | 7,6 | 14,3 | 6,2 | 30,1 | 31,9 | 9,9 | 2,8 |
| Øvre Fyllingen | 5,0 | 2 373 | 2 528 | 6,5 | 5,5 | 11,3 | 5,3 | 29,0 | 32,0 | 16,9 | 6,1 |
| Nordre Fyllingen | 7,2 | 7 783 | 7 805 | 0,3 | 7,0 | 9,2 | 4,3 | 32,0 | 28,3 | 19,1 | 10,8 |
| Søndre Fyllingen | 6,3 | 8 521 | 8 682 | 1,9 | 7,2 | 11,9 | 5,3 | 31,8 | 27,7 | 16,0 | 6,6 |
| **Fyllingsdalen bydel**3 |  | **30 413** | **30 947** | **1,8** | **7,2** | **12,5** | **5,6** | **31,1** | **29,0** | **14,7** | **6,3** |
| Bergen kommune |  | 260 392 | 275 112 | 5,7 | 7,6 | 11,7 | 5,0 | 37,9 | 25,4 | 12,3 | 7,3 |
|

* 1Jo lavere verdi sonen har på indeksen, jo bedre er levekårene.
* 2Alle tall i tabellen er for 2011, med unntak av kolonnen Folketall 2015, som viser oppdatert folketall og befolkningsutviklingen i hver sone de siste 4 år sammenlignet med kolonnen Folketall 2011.
* 3Medregnet grunnkretsen Nordeide i bydelen Ytrebygda, som inngår i Kyrkjetangen levekårsone.

Fyllingsdalen bydel har 10,1 % av den ikke-vestlige innvandrerbefolkningen i Bergen kommune, og 11,7 % av den totale folkemengden i kommunen, medregnet grunnkretsen Nordeide fra Ytrebygda bydel (2011).

Politikk
--------

Kommunestyrevalget i 2011 ga følgende resultat for kretsene i Fyllingsdalen bydel (stemmetall # og velgerandel %):

| Valgkrets | Ap | Sp | SV | R | MDG | Sum | Høyre | Frp | KrF | Venstre | Sum | Andre | Totalt |
| --- | --- | --- | --- | --- | --- | --- | --- | --- | --- | --- | --- | --- | --- |
| # | % | # | % | # | % | # | % | # | % | # | % | # | % | # | % | # | % | # | % | # | % | # | % | # | % |
| Bønes | 827 | 25,1 | 26 | 0,8 | 138 | 4,2 | 48 | 1,5 | 34 | 1,0 | 1 073 | 32,5 | 1 357 | 41,1 | 280 | 8,5 | 288 | 8,7 | 257 | 7,8 | 2 182 | **66,1** | 46 | 1,4 | 3 301 | 100 |
| Lynghaug | 1 245 | 35,6 | 42 | 1,2 | 146 | 4,2 | 98 | 2,8 | 41 | 1,2 | 1 572 | 44,9 | 1 071 | 30,6 | 464 | 13,3 | 147 | 4,2 | 161 | 4,6 | 1 843 | **52,6** | 86 | 2,5 | 3 501 | 100 |
| Lyshovden | 725 | 33,0 | 12 | 0,5 | 65 | 3,0 | 48 | 2,2 | 19 | 0,9 | 869 | 39,5 | 772 | 35,1 | 283 | 12,9 | 113 | 5,1 | 121 | 5,5 | 1 289 | **58,6** | 40 | 1,8 | 2 198 | 100 |
| Ortun | 1 074 | 31,0 | 31 | 0,9 | 120 | 3,5 | 77 | 2,2 | 47 | 1,4 | 1 349 | 39,0 | 1 265 | 36,5 | 402 | 11,6 | 188 | 5,4 | 186 | 5,4 | 2 041 | **58,9** | 73 | 2,1 | 3 463 | 100 |
| Varden | 631 | 28,2 | 12 | 0,5 | 61 | 2,7 | 45 | 2,0 | 32 | 1,4 | 781 | 35,0 | 937 | 41,9 | 269 | 12,0 | 90 | 4,0 | 115 | 5,1 | 1 411 | **63,2** | 42 | 1,9 | 2 234 | 100 |
|
| **Fyllingsdalen** | **4 502** | **30,6** | **123** | **0,8** | **530** | **3,6** | **316** | **2,2** | **173** | **1,2** | **5 644** | **38,4** | **5 402** | **36,8** | **1 698** | **11,6** | **826** | **5,6** | **840** | **5,7** | **8 766** | **59,6** | **287** | **2,0** | **14 697** | **100** |
| Bergen | 37 408 | 28,7 | 1 777 | 1,4 | 5 691 | 4,4 | 4 139 | 3,2 | 2 550 | 2,0 | 51 565 | 39,6 | 45 783 | 35,2 | 13 477 | 10,3 | 7 262 | 5,6 | 9 110 | 7,0 | 75 632 | 58,1 | 3 032 | 2,3 | 130 229 | 100 |
|

Det var 22 319 stemmeberettigede velgere i Fyllingsdalen bydel, som utgjør 11,1 % av Bergen kommunes totale velgermasse. Det ble avgitt 14 697 godkjente stemmer som gir en valgdeltagelse på 65,8 %. Dette inkluderer ikke blanke og forkastede stemmer (totalt 920 stemmer i Bergen kommune samlet) og stemmer som ikke ble kretsfordelt (totalt 4 682 stemmer i Bergen kommune samlet). Om man anslagsvis legger til 11,1 % av disse var den reelle valgdeltagelsen i Fyllingsdalen bydel 68,6 %.

Høyre ble det største partiet i bydelen med en oppslutning på 36,8 %, Arbeiderpartiet nest størst med 30,6 % og Fremskrittspartiet tredje størst med 11,6 %. Bydelen hadde en borgerlig overvekt på 21,2 prosentpoeng. I Bergen kommune samlet var den borgerlige overvekten 18,5 prosentpoeng.

H, Frp, KrF og V gikk alle til valg for et borgerlig byråd. V ble ikke med etter valget da de ønsket et byråd uten Frp, så H, Frp og KrF fortsatte i flertallsbyråd som sist.

| Valgkrets | Stemmeberettigede | Godkjente stemmer | Valgdeltagelse % |
| --- | --- | --- | --- |
| Bønes | 4 647 | 3 301 | 71,0 |
| Lynghaug | 5 747 | 3 501 | 60,9 |
| Lyshovden | 3 398 | 2 198 | 64,7 |
| Ortun | 5 180 | 3 463 | 66,9 |
| Varden | 3 347 | 2 234 | 66,7 |
| **Fyllingsdalen** | **22 319** | **14 697** | **65,8** |
| Bergen | 201 050 | 130 229 | 64,8 |
|

Referanser
----------

1. ↑  «Fyllingsdalen» i *Store norske leksikon* på snl.no. Hentet 18. oktober 2022 fra
2. ↑  Pål Andreas Mæland: «Mener kommunen bør kjøpe historisk gård i Fyllingsdalen», *Bergens Tidende* 13. oktober 2022
3. ↑  «Sælen gård til salgs», Arkivert 18. oktober 2022 hos Wayback Machine. *Sydvesten* 11. oktober 2022
4. ↑  «Tre-doblet trafikk på linjene i Fyllingsdalen», *Bergens Tidende* 16. mai 1970
5. ↑  «De første reguleringsvedtak for Fyllingen», *Bergens Tidende*, 12. januar 1959
6. ↑  «Livet mellom husene», *BOB-bladet 2 rom og kjøkken* november 2020
7. ↑  Statistisk sentralbyrå: Statistikkbanken. Folkemengde etter grunnkrets. 1. januar 2015.
8. ↑  «Bergen kommune: Levekårsoner i Bergen» (PDF). Arkivert fra originalen (PDF) 1. mars 2018. Besøkt 28. mars 2015.
9. ↑  «Bergen kommune: Levekår og helse i Bergen, 2011» (PDF). Arkivert fra originalen (PDF) 1. mars 2018. Besøkt 28. mars 2015.
10. ↑  regjeringen.no: Valgresultat for Bergen i Hordaland. Kommunestyrevalget i 2011

Eksterne lenker
---------------

* Kulturminnegrunnlag i Fyllingsdalen
* Fra jordbruksbygd til drabantby Arkivert 9. januar 2021 hos Wayback Machine.
* Sydvesten (Tidligere: Lokalavisen for Fyllingsdalen og Bønes)
* Fyllingsdalen Menighet
* Fyllingen Fotball
* Løv-Ham Håndball
* Tilbakeblikk Fyllingsdalen – Sælenvannet

| * v
* d
* r
Bydeler i Bergen |
| --- |
|  | Arna **·** Bergenhus **·** Fana **·** Fyllingsdalen **·** Laksevåg **·** Ytrebygda **·** Årstad **·** Åsane | Norges flagg |

|  |  |
| --- | --- |
| Oppslagsverk/autoritetsdata | Store norske leksikon **·** Bergen byleksikon **·** VIAF
 |